મુંબઈ ખાતે આ મહીને હુલાહુપ ઉત્સવ ઉજવીને વર્લ્ડ રેકોર્ડ કરનારા શિલ્પા ગણાત્રા મૂળ બેંગ્લોરના છે અને તેમના લગ્ન પછી તેઓ મુંબઈમાં સેટલ થયેલા છે તેમણે આઠ વર્ષની વયે ભરતનાટ્યમ શીખવાનું શરુ કર્યું હતું. નૃત્ય એ તેમના માટે જીવન છે તેમણે બેંગ્લોરમાં ગુજરાતી સમાજના નવરાત્રી ઉત્સવમાં ગરબા ક્વીનનું બિરુદ મેળવેલ છે તેમને કર્ણાટકની સરકાર તરફથી “કર્નાટક ડાન્સ માસ્ટર એવોર્ડ” પણ મળેલ છે. તેમના માટે નૃત્ય એ એક પૂજા છે,એક સાધના છે. તેમના માટે નૃત્ય એક એવી વસ્તુ છે કે કોઈ તેમને અડધી રાત્રે ડાન્સ કરવાનું કે શીખડાવાનું કહે તો તેઓ અડધી રાત્રે પણ તે કરવા તૈયાર હોય છે. તેઓ કહે છે કે નૃત્યથી તણાવ દુર થાય છે. કોલેજમાંથી તેમને નૃત્ય માટે પારિતોષિક મળ્યા બાદ તેમને લાગ્યું કે તેઓ નૃત્યમાં જ આગળ વધશે. તેમણે E-tv Kannada સાથે પણ કામ કરેલું છે.